SERCHHIP DISTRICT-AH ASF HRILENG VANGIN KHAPNA TICHHUAK,"872/2024-2025 Dated Serchhip, the 19th June, 2024: Mizoram chhung district hrang hrangah vawk hri ASF vangin vawk tam tak an thi tawh a.Serchhip District chhung khaw Pali Chhingchhip, Khumtung,N.Vanlaiphai leh Keitum khuate pawh vawk hri lenna Infected area ah puan a ni tawh a. Chuvangin Pu David Lalthantluanga, IAS, District Magistrate, Serchhip District chuan Section 144 of Cr. PC 1973 tlawh chhanin  khapna thupek vawiin khan a chhuah. 1. Infected area a puan khuate atanga vawk leh vawksa lakchhuah khap tlat a ni a, vawk talh leh a sa zawrh pawh khap tlat a ni. 2. Serchhip District chhungah ram dang (Foreign countries) atangin Vawk, Vawksa leh Vawksa atanga siam eitur reng reng lakluh khap tlat a ni. 3. Serchhip District chhung khua leh khuaa vawk inlakpawh khap tlat a ni. 4. Vawk hrisel tha chauh talh tur a ni a. Vawk damlo reng reng talh tura sawngbawl loh tur a ni. 5. Vawk damlo leh thi reng reng chu A.H & Vety Department thawktu te hnenah hriattir vat tur a ni a. Vawk thi reng reng uluk takin disinfectant nen phum bo tur a ni. He thupek hian thu leh awm hma chu Order chhuah ni June 19, 2024 atanga thla 2 (two months) chhung a huam ang. He thupek zawm lo chu Section 188 IPC dan hmangin hrem theih an ni ang.",Dated: 19 th Jun 24 10:05 PM,https://dipr.mizoram.gov.in/post/serchhip-district-ah-asf-hrileng-vangin-khapna-tichhuak